ดักเก็บ 7 หุ้นเป้าหมายกองทุน เตรียมเด้งรับแรง Cover Short
ดักเก็บ 7 หุ้นเป้าหมายกองทุน เตรียมเด้งรับแรง cover shot
14 ต.ค. 2559

นักวิเคราะห์ บล.กรุงศรี ระบุในบทวิเคราะห์ (14 ต.ค.) แนวโน้มตลาดหุ้นวันนี้คาด Set Index ยังเคลื่อนไหวผันผวน แต่มีโอกาสฟื้นตัวเนื่องจากตลาดได้สะท้อนปัจจัยในประเทศไปแล้ว ประกอบกับดัชนีที่ไม่ได้ทำจุดต่ำสุดใหม่และยังกลับมาปิดบวกเหนือแนวรับจิตวิทยาที่ระดับ 1,400 จุด ได้ น่าจะทำให้โมเมนตั้มดังกล่าวยังมีต่อเนื่องอีกในวันนี้
โดยนักลงทุนสถาบันที่ถือครองเงินสดในช่วงที่ผ่านมาและยังได้เม็ดเงินใหม่จากที่นักลงทุนเข้าซื้อกองทุน LTF-RMF น่าจะเริ่มทยอยเข้าซื้อ โดยกลุ่มหุ้นที่เป็นเป้าหมายของนักลงทุนสถาบันจะเป็นกลุ่มหุ้นขนาดกลางถึงใหญ่ที่ได้ผลลบจากปัจจัยในประเทศน้อย อาทิ กลุ่มอาหาร และ พลังงาน รวมไปถึงหุ้นพื้นฐานดีอื่นๆที่ราคาปรับตัวลดลงแรงในช่วงที่ผ่านมา BEM, THAI, AOT, และ ADVANC 
 
ด้านนักวิเคราะห์บล.แอพเพิล เวลธ์ ระบุในบทวิเคราะห์ (14 ต.ค.) กลยุทธ์การลงทุนวันนี้ ซื้อเก็งกำไรหุ้นที่คาดจะต้องมีการ Cover Short เช่น AOT ,KBANK ,PTT , SCC